title: Calsinar
text: Calsinar u forno de calso ye una construcción tradicional on se fa calentar a altas temperaturas la piedra calsinera pa fer calsina. Bi'n ha de diferents clases seguntes la tradición y recursos de cada zona.
  
  Calsinars en lo Sistema Iberico 
  En lo Sistema Iberico y sud de la depresión d'Ebro, un clase de forno de calso tradicional ye un pozo cilindrico escarvau en lo suelo con tres u quatro metros de fondura por dos u tres metros de diametro y capacidat interior de tres a quatro metros cubicos.
  
  En la parte més baixa, lo cilindro reduce lo suyo diametro d'una traza que dentro de lo pozo se forme una faixa més alta arredol de lo centro que servirá como base on meter la piedra que se cocerá. Esta faixa tien bells setanta centimetros d'altaria, constituindo las paretes de la caldera de lo forno, on se cremará la lenya que oxidará la piedra.
   
  Por un de los laterals s'escarba una rampa, en plano inclinau, que plega dende la superficie ta la base de lo pozo. On se troban la rampa con la base de lo pozo, se i fa un forato fendo una boca. Ye la zona que se conoix como servidor, on lo calsinero se posará pa ir metendo la lenya que irá calentando lo forno. Esta construción la pueden fer enfortir con piedras.
  
  Referencias historicas y etnograficas en Aragón 
  Antes mas bi heba fornos de calso en qualsiquier lugar y bi'n ha referencias, como por eixemplo en un texto de Pandicosa de 1504, ya en castellano pero con aragonesismos:
  
  Forno Calso ye un toponimo de Pano ya mencionau en un texto de 1607 de lo catastro de Graus:
  
  Vinclos externos 
    
    Forn de calç - Enciclopèdia d'Eivissa i Formentera
    Parque etnologico de Caimari
  
  Tecnolochía
  Fornos